b'\n_START_ARTICLE_\nZigurat\n_START_PARAGRAPH_\nZigurat (/z\xc9\xaa\xc9\xa1\xca\x8a\xcb\x8cr\xc3\xa6t/, Akadsko ziqqurat, zaq\xc4\x81ru pomeni "graditi na dvignjenem obmo\xc4\x8dju") je bila ogromna struktura, ki so jih gradili v stari mezopotamski dolini in na zahodni iranski planoti in ima obliko stopni\xc4\x8daste piramide._NEWLINE_Pribli\xc5\xbeno 25 ru\xc5\xa1evin ziguratov je dokazano v Mezopotamiji, \xc5\xa1e posebej v babilonskem delu._NEWLINE_Znani zigurati so Veliki Zigurat v Uru v bli\xc5\xbeini Nasirijah, Irak, posve\xc4\x8den boginji Lune Nanni; Zigurat Aqar Quf v bli\xc5\xbeini Bagdada, Irak; elamitski Chogha Zanbil v Kuzistanu, Iran in Tepe-Sialk v bli\xc5\xbeini Kashana, Iran.\n_START_SECTION_\nOpis\n_START_PARAGRAPH_\nZigurate so gradili Sumerci, Babilonci, Elamiti, Akadci in Asirci za potrebe lokalne religije. Vsak zigurat je bil del tempeljskega kompleksa, ki je obsegal ve\xc4\x8d stavb. Predhodniki ziguratov so bili dvignjeni platoji iz obdobja Ubaidov, v \xc4\x8detrtem tiso\xc4\x8dletju pred na\xc5\xa1im \xc5\xa1tetjem. Najstarej\xc5\xa1i zigurati segajo v konec zgodnje dobe dinastij. Zadnji mezopotamski zigurati segajo v 6. stoletje pred na\xc5\xa1im \xc5\xa1tetjem._NEWLINE_Zgrajeni so na stopni\xc4\x8dastih plo\xc5\xa1\xc4\x8dadih pravokotne, ovalne ali kvadratne oblike v tlorisu in piramidne oblike v vi\xc5\xa1ino, z ravnim zaklju\xc4\x8dkom na vrhu piramide. Na soncu su\xc5\xa1ene opeke iz blata in slame sestavljajo jedro zigurata, ki je bil oblo\xc5\xbeen z \xc5\xbegano opeko na zunanji strani. Obloga je bila pogosto glazirana v razli\xc4\x8dnih barvah, ki so imele astrolo\xc5\xa1ki pomen. Kraljeva imena so bila pogosto vgravirana na teh glaziranih opekah. \xc5\xa0tevilo stopenj je bilo v razponu 2 - 7. Predpostavljajo, da so imeli na vrhu sveti\xc5\xa1\xc4\x8de, vendar ni arheolo\xc5\xa1kih dokazov za to, so samo besedilni dokazi Herodota.  Dostop do templja je bila vrsta ramp ob strani ali vija\xc4\x8dna klan\xc4\x8dina od tal do vrha. Mezopotamski zigurat ni bil mesto za javno \xc4\x8da\xc5\xa1\xc4\x8denje in obrede. Verjeli so, da je to mesto za bogove in vsako mesto je imelo svojega boga za\xc5\xa1\xc4\x8ditnika. V ziguratu ali drugih prostorih v kompleksu so smeli biti samo duhovniki in njihova je bila odgovornost skrbeti za bogove in za svoje potrebe. Duhovniki so bili zelo mogo\xc4\x8dni \xc4\x8dlani sumerske dru\xc5\xbebe._NEWLINE_Eden izmed najbolje ohranjenih ziguratov je Chogha Zanbil v zahodnem Iranu. Zigurat Sialk v Kashanu, Iran, je najstarej\xc5\xa1i in sega v zgodnje 3. tiso\xc4\x8dletje pred na\xc5\xa1im \xc5\xa1tetjem. Oblike ziguratov so bile od zelo preprostih, na katerih je bil le tempelj, do \xc4\x8dude\xc5\xbeev matematike in gradbeni\xc5\xa1tva, ki ga je sestavljalo ve\xc4\x8d teras, na vrhu zadnje pa je bil tempelj._NEWLINE_Primer preprostega ziggurata je Beli tempelj v Uruku, v stari Sumeriji. Zigurat sam je osnova, na kateri stoji Beli tempelj. Njegov namen je verjetno bil, da je tempelj bli\xc5\xbeje nebu. Dostop od vzno\xc5\xbeja do vrha je prek stopnic. Mezopotamci so verjeli, da ta tempeljska piramida povezuje nebo in zemljo. V resnici je zigurat v Babilonu znan kot Etemenanki._NEWLINE_Primer obse\xc5\xbenega in masivnega zigurata je bil zigurat Marduk ali Etemenanki v starodavnem Babilonu. Na \xc5\xbealost ni razen osnove ostalo veliko od te masivne konstrukcije, le arheolo\xc5\xa1ke najdbe in zgodovinske pripovedi dajejo temu stolpu na sedmih ve\xc4\x8dbarvnih ravneh s templjem na vrhu, izvrstne razse\xc5\xbenosti. Za tempelj mislijo, da je bil pobarvan in vzdr\xc5\xbeevan z barvo indigo do vrha stopenj. Znano je, da so do templja vodile tri stopnje, od katerih mislijo, da sta bili dve le polovica vi\xc5\xa1ine zigurata._NEWLINE_Etemenanki (\xc3\x89-TEMEN-AN-KI) je ime za sumersko zgradbo in pomeni hi\xc5\xa1a na plo\xc5\xa1\xc4\x8dadi med nebom in zemljo. Datum njenega prvotnega nastanka ni znan, predlagani datumi, ki segajo od \xc5\xa1tirinajstega do devetega stoletja pred na\xc5\xa1im \xc5\xa1tetjem, skupaj s tekstovnimi dokazi ka\xc5\xbeejo, da je obstajal v drugem tiso\xc4\x8dletju.\n_START_SECTION_\nRazlaga in pomen\n_START_PARAGRAPH_\nPo Herodotu naj bi bilo na vrhu vsakega zigurata sveti\xc5\xa1\xc4\x8de, \xc4\x8deprav nobeno od teh sveti\xc5\xa1\xc4\x8d ni pre\xc5\xbeivelo. Prakti\xc4\x8dna funkcija zigurata je visoko mesto, na katerega bi lahko duhovniki pobegnili pred nara\xc5\xa1\xc4\x8dajo\xc4\x8do vodo, ki je vsako leto poplavljala ni\xc5\xbeine, kot je na primer poplave leta 1967.   Druga prakti\xc4\x8dna funkcija zigurata je bila varnost. Ker je sveti\xc5\xa1\xc4\x8de dostopno le preko treh stopenj po stopnicah, bi lahko le majhno \xc5\xa1tevilo stra\xc5\xbearjev prepre\xc4\x8dilo ne-duhovnikom vohunjenje za rituali v sveti\xc5\xa1\xc4\x8du na vrhu zigurata, kot je kuhanje \xc5\xbertvene hrane in za\xc5\xbeiganje trupel \xc5\xbertvenih \xc5\xbeivali. Vsak Zigurat je bil del tempeljskega kompleksa, ki je vklju\xc4\x8deval \xc5\xa1e dvori\xc5\xa1\xc4\x8de, shrambe, kopalnice in bivalne prostore, okoli katerih so zgradili mesto.'